**แผนการจัดการเรียนรู้**

***“ปลูกผม (Art & Hair Stylist)”***



***ปลูกผม (Art & Hair Stylist)***

|  |  |  |
| --- | --- | --- |
| ระดับชั้นประถมศึกษาปีที่ 3 | | ทัศนศิลป์ (ศิลปะ) |
| คำอธิบายกิจกรรมการเรียนรู้  ศิลปะเป็นส่วนหนึ่งของชีวิตประจำวัน ล้วนแฝงอยู่ในทุกสิ่งรอบตัวเรา ไม่ว่าจะเป็นเสื้อผ้า ของใช้ ที่อยู่อาศัย ล้วนประกอบด้วยองค์ประกอบพื้นฐานทางศิลปะ นักเรียนควรได้ฝึกการใช้ประสาทสัมผัสทั้ง 5 ในการเรียนรู้และเชื่อมโยงศิลปะสู่ชีวิตจริง นำไปประยุกต์ใช้ และเห็นคุณค่าของสิ่งรอบตัว อีกทั้งศิลปะยังช่วยพัฒนาให้ผู้เรียนมีความคิดริเริ่มสร้างสรรค์ที่จะทำสิ่งใหม่ๆ มีจินตนาการ ชื่นชมความงาม มีสุนทรียภาพ ซึ่งสิ่งเหล่านี้ล้วนมีผลต่อคุณภาพชีวิตมนุษย์ ที่จะช่วยพัฒนาผู้เรียนทั้งด้านร่างกาย จิตใจ สติปัญญา อารมณ์ ส่งเสริมให้ผู้เรียนมีความเชื่อมั่นในตนเอง อันเป็นพื้นฐานในการทำงานและอยู่ร่วมกันในสังคมได้อย่างมีความสุข | | |
| เวลาเรียนที่แนะนำ | 4 คาบเรียนโดยประมาณ | |
| ทักษะเฉพาะที่พึงมี | ทักษะทางศิลปะ  การคิดวิเคราะห์ การคิดสร้างสรรค์ การคิดแก้ปัญหา  การทำงานเป็นทีม | |
| เนื้อหาที่ใช้ในการประเมิน   * **วิชาศิลปะ (ทัศนศิลป์)** * *เส้น สี รูปร่าง รูปทรง พื้นผิว ในธรรมชาติสิ่งแวดล้อมและงานทัศนศิลป์* * *วัสดุ อุปกรณ์ที่ใช้สร้างงานทัศนศิลป์ประเภทงานวาด* * *การใช้สี การลงสี การระบายสี* | | |

|  |
| --- |
| จุดประสงค์การเรียนรู้ |
| ***ด้านความรู้***   * เส้น สี รูปร่าง รูปทรง พื้นผิว ในธรรมชาติสิ่งแวดล้อมและงานทัศนศิลป์ * การใช้เส้น รูปร่าง รูปทรง สี และพื้นผิว วาดภาพถ่ายทอดความคิดความรู้สึก * วัสดุ อุปกรณ์ เทคนิควิธีการในการสร้างงานทัศนศิลป์   ***ด้านทักษะ/กระบวนการ***   * จำแนกทัศนธาตุของสิ่งต่างๆ ในธรรมชาติ สิ่งแวดล้อม และงานทัศนศิลป์ * เชื่อมโยงความรู้ทางศิลปะไปสู่การประยุกต์ใช้ในชีวิตจริงได้ * ใช้ความคิดริเริ่มสร้างสรรค์ในการแก้ปัญหาและสร้างสรรค์ชิ้นงานได้ * มีความกล้าในการแสดงอารมณ์และจินตนาการของตนเอง * มีทักษะในการสื่อสาร * มีทักษะในการทำงานเป็นทีม * มีทักษะการคิด   ***ด้านคุณลักษณะ***   * มีความมุ่งมั่นในการทำงาน * มีความสนใจใฝ่เรียนรู้ * มีความประณีต ละเอียดรอบคอบ * มีระเบียบวินัย | |
| เกณฑ์การประเมิน |
| * คุณภาพของแนวคิดของการคิดสะท้อนกลับและการอภิปราย * กระบวนการคิดจากการถามคำถามและการให้เหตุผลในการตอบ * ความคิดเห็นร่วมและความคิดเห็นเดิมที่สะท้อนให้เห็นจากชิ้นงานในห้องเรียน * การคิดวิเคราะห์โจทย์อย่างมีเหตุผลเป็นขั้นเป็นตอน * การคิดสร้างสรรค์ชิ้นงานจากการคิดคำถามและกิจกรรมการเรียนรู้ | |
| ความเชื่อมโยงต่อหลักสูตร |
| * ใช้ภาษาในการสื่อสาร สื่อความหมาย และนำเสนอได้อย่างชัดเจน * ให้เหตุผลประกอบการตัดสินใจและสรุปผลได้อย่างเหมาะสม * สามารถเรียนรู้และเข้าใจในการตั้งคำถาม * มีความคิดริเริ่มสร้างสรรค์ * ให้ความสำคัญและใส่ใจในความรู้สึกของผู้อื่น * รู้จักตนเอง * มีความสามารถในการสื่อสาร การคิด การแก้ปัญหา * มีความสามารถในการใช้ทักษะชีวิต | |
| ความเชื่อมโยงต่อวิชาอื่นๆ ที่เกี่ยวข้องกัน |
| * การจำแนกวัสดุสิ่งของรูปร่างรูปทรงด้วยศาสตร์ของวิชาคณิตศาสตร์ * ศักยภาพในการสร้างสรรค์ผลงาน สังเกต ทดลอง แก้ไขด้วยกระบวนการทางวิทยาศาสตร์ * เชื่อมโยงการอภิปราย แสดงความคิดเห็น และการนำเสนอด้วยศาสตร์ของวิชาภาษาไทย | |

|  |
| --- |
| **เว็บไซต์และสื่อสิ่งพิมพ์อื่นๆ** |
| * ตัวอย่างกิจกรรม “ปลูกผม” * <https://www.youtube.com/watch?list=PL2vt_TPKQbZq8uQl7UojkiZ_KhVJz1-HS&v=HQhLGX0MmpQ> * <https://www.youtube.com/watch?v=cQykPmoSzHE&index=22&list=PL2vt_TPKQbZq8uQl7UojkiZ_KhVJz1-HS> * <https://www.youtube.com/watch?v=TXxa_10N9xU> | | |
| **เครื่องมือและอุปกรณ์การเรียนรู้** | |
| * กระถางต้นไม้เก่า * สีอะคริลิก * พู่กัน * ดินสอ * เมล็ดพืช | | |

*ตารางนี้แสดงถึงกระบวนการเรียนรู้ที่ผู้สอนอาจนำไปประยุกต์ใช้และประเมินผลได้ ซึ่งสามารถนำการจัดการเรียนรู้อื่นมามาประยุกต์ใช้ได้ด้วย และผู้สอนอาจหาวิธีปรับกระบวนการเรียนรู้ตามความเหมาะสมของกลุ่มผู้เรียนและสภาพแวดล้อมภายในโรงเรียน*

|  |  |  |  |
| --- | --- | --- | --- |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 1 | ชั่วโมงที่  1 | *Kick off*  *กิจกรรม:* *เปลี่ยนทรง*   * ผู้สอนถามถึงความสำคัญของผมบนศีรษะของคนเราให้ผู้เรียนร่วมกันแสดงความคิดเห็น จากนั้นลองตั้งคำถามชวนคิดในเมื่อเส้นผมมีความสำคัญทำไมคนเราจึงต้องตัดผม เพื่อนำพาผู้เรียนให้มองเห็นถึงความสำคัญของความสวยงามในการออกแบบทรงผม ซึ่งถือเป็นงานศิลปะประเภทหนึ่ง * ผู้สอนนำวิกผมหรือรูปภาพทรงผมต่างๆ มาให้ผู้เรียนดู ขอตัวแทนผู้เรียนออกมาหน้าชั้นเรียนมาเป็นแบบในการปรับเปลี่ยนทรงผม อาจเริ่มต้นจากง่ายๆ เช่น การติดกิ๊บ การมัดผม ก็สามารถทำให้หน้าตาของคนเราเปลี่ยนไปเป็นอีกบุคลิก จากนั้นลองนำวิกผมหรือรูปภาพทรงผมมาทาบลงบนหน้าของผู้เรียนที่อาสามาเป็นแบบ * ให้ผู้เรียนร่วมกันอภิปรายและแสดงความคิดเห็นถึงลักษณะของเส้นผม สีผม ทรงผม บุคลิกที่เปลี่ยนไป เช่นดูน่ารักขึ้น สวยขึ้น หล่อขึ้น ดูผอมลง ดูสุขุม ดูหน้าแก่ ฯลฯ และคิดว่าทรงผมใดเหมาะกับผู้เรียนมากที่สุด ให้ผู้เรียนร่วมกันแสดงความคิดเห็น ซึ่งผู้เรียนก็จะได้เรียนรู้ในเรื่องของเส้น สี รูปร่างรูปทรงผ่าน ทรงผมอีกด้วย * ผู้สอนและผู้เรียนสรุปการเรียนรู้ ความสำคัญของเส้นผม ทรงผม ความเชื่อมโยงในทางศิลปะร่วมกัน | * ผู้เรียนสามารถตอบคำถามได้ * ผู้เรียนสามารถอธิบายเหตุผลในการได้มาซึ่งคำตอบได้ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น * ผู้เรียนสามารถอธิบายลักษณะของ ทัศนธาตุได้ |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 2 | ชั่วโมงที่  2 - 3 | *กิจกรรม: ปลูกผม*  ผู้เรียนจะได้เรียนรู้อาชีพอีกอาชีพหนึ่งที่ต้องใช้ศิลปะการสร้างสรรค์ผลงาน อีกทั้งยังได้ใช้ความคิดสร้างสรรค์และจินตนาการ เชื่องโยงศิลปะสู่ชีวิตจริง นำศิลปะไปใช้ในทางสร้างสรรค์ นำของเก่าเหลือใช้มาชุบชีวิตให้สวยงามด้วยศิลปะ พร้อมกับเรียนรู้ศิลปะผ่านธรรมชาติ  *วัสดุและอุปกรณ์ที่ต้องใช้ มีดังนี้*   * *กระถางเก่า* * *สีอะคริลิก* * *พู่กัน* * *ดินสอ* * *เมล็ดพืช* * ผู้สอนถามถึงประสบการณ์การเข้าร้านทำผมของผู้เรียน ให้ผู้เรียนเล่าประสบการณ์และแลกเปลี่ยนเรียนรู้ร่วมกัน * ผู้สอนสมมุติบทบาทให้ผู้เรียนเป็นช่างทำผมมืออาชีพที่กำลังจะต้องทำผมให้กับใครสักคนเพื่อไปร่วมงานสำคัญ ผู้สอนอาจสร้างเรื่องราวให้ดูน่าตื่นเต้น มีความสำคัญ เพื่อให้ผู้เรียนเกิดแรงจูงใจในการสร้างสรรค์ผลงานศิลปะ หรืออาจชี้ให้เห็นถึงประโยชน์ของการนำศิลปะมาสร้างสรรค์ผลงานในครั้งนี้ โดยการนำกระถางเก่ามาชุบชีวิตให้สดใสสวยงามกว่าเคย * ผู้สอนแนะนำเมล็ดพันธุ์ผักที่จะนำมาแทนเส้นผมแต่ละชนิด เช่น เมล็ดต้นอ่อนทานตะวัน ผักบุ้ง ถั่วงอก คะน้า ฯลฯ ให้ผู้เรียนลองสังเกตลักษณะของลำต้น สี ใบ ว่ามีลักษณะแตกต่างกันอย่างไรบ้าง แล้วร่วมกันอภิปราย * ให้ผู้เรียนออกแบบลักษณะตัวละครลงบนกระถางต้นไม้เก่าที่นำมาจากที่บ้าน หรือผู้สอนนำมาให้จากบริเวณโรงเรียน โดยใช้ดินสอร่างหน้าตัวละครให้เต็มกระถาง ยกเว้นบริเวณเส้นผมที่ไม่ต้องวาด และลงสีด้วยสีอะคริลิก * ให้ผู้เรียนลองจิตนาการเส้นผมของตัวละครจากผักแต่ละชนิดที่ผู้สอนนำมาให้ เลือกปลูกผักที่คิดว่าเหมาะสมกับตัวละครของตนเองมากที่สุด โดยผู้เรียนอาจเลือก 1 2 หรือ 3 ชนิด ก็ได้ตามจินตนาการซึ่งขณะทำกิจกรรมผู้สอนอาจเดินสำรวจและสอบถามถึงแนวคิดในการสร้างสรรค์ผลงานของผู้เรียนเป็นระยะ เพื่อให้ผู้เรียนได้สะท้อนและทบทวนวิธีคิดในการออกแบบตัวละครและทรงผม | * การคิดสร้างสรรค์ชิ้นงานจากการเรียนรู้ * กระบวนการคิดจากการถามคำถามและการให้เหตุผลในการตอบ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น * ผู้เรียนสามารถเลือกใช้วัสดุอุปกรณ์ได้อย่างเหมาะสม * กระบวนการทำงาน |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
|  |  |  |  |
| 3 | ชั่วโมงที่  4 | *กิจกรรม:* *Fashion Week*   * หลังจากที่ทรงผมของตัวละครของผู้เรียนแต่ละคนงอกออกมาแล้ว ให้ผู้เรียนลองตัดแต่งทรงผมตามความพึงพอใจ โดยสามารถเก็บส่วนที่ตัดออกไปปรุงอาหารต่อได้อีกด้วย * ให้ผู้เรียนนำนางแบบนายแบบที่ได้ตัดแต่งทรงผมเสร็จเรียบร้อยแล้ว ออกมาเดินแฟชั่นโชว์ โดยมีครูและเพื่อนๆ เป็นผู้ชม หลังจากเดินเสร็จเรียบร้อยแล้ว ให้ผ็เรียนนำผลงานจัดแสดงไว้บริเวณรอบๆ ห้องเรียนหรือตามความเหมาะสม * ผู้สอนแจกกระดาษ Post-it ให้นักเรียนเขียนชื่นชม ให้กำลังใจ จากนั้นนำไปแปะบนผลงานที่ผู้เรียนชื่นชอบ โดยให้ผู้เรียนสามารถเดินชมผลงาน แลกเปลี่ยนเรียนรู้ร่วมกันได้อย่างอิสระ ซึ่งผู้สอนและผู้เรียนช่วยกันสร้างบรรยากาศการเรียนรู้ของความเป็นกัลยาณมิตรที่ดีต่อกัน * เมื่อผู้เรียนชมผลงานเรียบร้อยแล้ว ให้ผู้เรียนหยิบผลงานของตนเองมานั่งล้อมวงเพื่อ Show & Share และร่วมกันสรุปถึงสิ่งที่ได้เรียนรู้จากการสร้างสรรค์ผลงาน | * การคิดสร้างสรรค์ชิ้นงานจากการเรียนรู้ * ผู้เรียนสามารถอธิบายเหตุผล และกระบวนการในการสร้างสรรค์ผลงานได้ * กระบวนการคิดจากการถามคำถามและการให้เหตุผลในการตอบ * กระบวนการทำงาน |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
|  |  |  |  |

|  |  |  |  |  |
| --- | --- | --- | --- | --- |
|  | *ความคิดสร้างสรรค์*  *ระดมความคิดพร้อมค้นหาคำตอบ* | *ลำดับขั้นตอน*  ***(ลำดับขั้นก่อนหน้านี้)*** | ***การคิดอย่างมีวิจารณญาณ***  *ตั้งคำถามและประเมินความคิดและการสร้างผลงาน* | *ลำดับขั้นตอน*  ***(ลำดับขั้นก่อนหน้านี้)*** |
| ***จินตนาการ*** | * ใช้ความรู้สึก ใช้ความเห็นอกเห็นใจ   การสังเกต และอธิบายความเชื่อมโยง  ของความรู้ที่ได้รับไปสู่การประยุกต์ใช้   * สำรวจ ค้นหา ระดมความคิด | * 1, 2 * 2 | * ทำความเข้าใจกรอบแนวคิดและขอบเขตของการสร้างผลงาน * ทบทวนความรู้ ความคิดเห็น และเปรียบเทียบเพื่อหามุมมองในการสร้างผลงาน | * 1, 2 * 1, 2 |
| ***สอบถาม*** | * เพื่อสร้างความสัมพันธ์ สร้างมุมมองเชิงบูรณาการ สร้างวินัย และอื่นๆ * ลองเล่นหรือทำสิ่งที่แตกต่าง เพิ่มความเสี่ยงและคิดนอกกรอบ | * 1, 2, 3 * 2 | * ระบุจุดแข็งและจุดอ่อนของผลงานกับข้อโต้แย้ง คำอ้างและความเชื่อ * ความท้าทายในกระบวนการสร้างผลงาน ตรวจสอบความถูกต้อง วิเคราะห์ช่องว่างในการเรียนรู้ | * 3 * 2, 3 |
| ***ลงมือทำ***  ***และแบ่งปัน*** | * นึกภาพ แสดงสิ่งที่คิด ผลิต คิดค้นวิธีการใหม่ๆ หาวิธีการพัฒนาผลงาน * ชื่นชมมุมมองความแปลกใหม่ในการสร้างผลงาน | * 2 * 2, 3 | * ประเมิน หาพื้นฐาน แสดงความคิดเห็น   มีผลิตผลเชิงตรรกะ มีเกณฑ์จริยธรรม  หรือสุนทรียศาสตร์ มีการหาเหตุผล   * ตระหนักถึงอคติทางมุมมองของตนเอง (ตามที่ได้รับจากผู้อื่น) ความไม่แน่นอน ข้อจำกัดของวิธีการสร้างผลงาน | * 3 * 3 |

*เกณฑ์การให้คะแนนนี้ได้กล่าวถึงเพียงมิติเดียวในส่วนของการให้คะแนนทั่วไปตามที่อธิบายข้างต้น นับเป็นวิธีหนึ่งที่แสดงให้เห็นว่าครูผู้สอนสามารถอธิบายและให้คะแนนตามผลงานของผู้เรียน ขอแนะนำว่าครูผู้สอนควรกำหนดระดับของความสำเร็จในมิติอื่นๆ ของเกณฑ์การให้คะแนนด้วย*

|  |  |  |  |  |
| --- | --- | --- | --- | --- |
| ***ระดับการคิด*** | ***ระดับ 1*** | ***ระดับ2*** | ***ระดับ3*** | ***ระดับ4*** |
| ***จินตนาการ***  *ความรู้สึก ความเอาใจใส่ การสังเกต*  *การอธิบายเพื่อเชื่อมโยงระหว่างความรู้ที่ได้รับไปสู่การประยุกต์ใช้*  ***(ขั้นตอนที่ 1, 2)*** | ผู้เรียนแสดงให้เห็นการให้  ความร่วมมือกับกิจกรรม  น้อย | ผู้เรียนแสดงให้เห็นการให้  ความร่วมมือกับกิจกรรม  ค่อนข้างน้อย | ผู้เรียนแสดงให้เห็นการให้  ความร่วมมือกับกิจกรรม  อย่างชัดเจน | ผู้เรียนแสดงให้เห็น  ความกระตือรือร้นและมีส่วนร่วม  ในกิจกรรมอย่างชัดเจน |
| ***ลงมือทำและแบ่งปัน***  *แสดงสิ่งที่คิด ค้นหาวิธีการสร้างสรรค์ผลงานใหม่ๆ หาวิธีพัฒนาผลงาน ชื่นชมมุมมองความแปลกใหม่ในการสร้างผลงาน*  ***(ขั้นตอนที่ 2, 3 )*** | ผลงานและการอธิบายกระบวนการสร้างผลงาน ยังมีข้อจำกัดของการยกตัวอย่างประกอบเหตุและผลของการได้มาซึ่งวิธีการสร้างสรรค์ผลงาน | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการบ้าง แต่ยังเบี่ยงเบนไปจากความรู้เดิมเล็กน้อย | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการที่ชัดเจน มีการอ้างอิงสิ่งที่ได้เรียนรู้มาเชื่อมโยงประกอบ มีเหตุผลที่น่าเชื่อถือ มีการอภิปรายแนวคิดเพิ่มเติมแต่แนวคิดยังคล้ายกับที่เคยมีมาก่อนหน้านี้ แต่ปรับใหม่เป็นรูปแบบของตัวเอง | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการที่ชัดเจน มีการอ้างอิงสิ่งที่ได้เรียนรู้มาเชื่อมโยงประกอบ มีเหตุผลที่น่าเชื่อถือ มีการอภิปรายแนวคิดเพิ่มเติมที่ต่างไปจากที่เคยมีมาแต่เดิมเป็นตัวของตัวเองชัดเจน |